ДГ №167 "Малкият принц" с гордост обявява успешното приключване на своя проект „Спорт и движение през ваканцията“, реализиран в рамките на програмата „Спорт за деца и ученици“ на Столична община. Проектът стартира на 15 юли 2024 г. и завърши на 15 октомври 2024 г., като кулминацията му беше вълнуващият спортен празник „Заедно в спорта и игри“. 
В дейностите по проекта бяха включени като преки участници - 170 деца от 2, 3 и 4 възрастова група в Детска градина №167 "Малкият принц", така и техните родители.

В рамките на проекта бяха проведени различни образователни и спортни активности, които целяха да насърчат здравословния начин на живот и любовта към движението. Сред тях бе организираната изложба с детски рисунки на тема „Любима спортна игра“, където малките художници показаха своята визия за радостта от спорта.

Ключовите моменти бяха образователните модули:
· Викторина „Здравословен начин на живот“, посветена на теми спорт и здравословно хранене.

· Презентация за родители „Заедно в игрите и спорта“, която насърчи родителите да бъдат активни партньори в игрите и спортните занимания на своите деца.

· Забавни състезателни игри между различни възрастови групи под мотото „Заедно в игрите и спорта“, които донесоха радост и усмивки на всички участници.

Децата също участваха в интересни ситуации, в които обсъждаха темата „Къде пътуваме с мама и татко през ваканцията?“, като се включиха с истории и идеи за пътувания и приключения.

Особено вълнуващо беше и отбелязването на Международния ден на спорта в училище, който беше организиран съвместно с нашите партньори Марина спорт, с участието на децата от 2, 3 и 4 възрастови групи.

Проектът „Спорт и движение през ваканцията“ успя да събере и ангажира цялата общност на детската градина в духа на здраве, движение и забавление. Благодарим на всички деца, родители и учители за активното участие!
